ત્યાર બાદ અકાદમી વતી અકાદમીના ખજાનચી લાલજીભાઈ ભંડેરીએ પ્રકાશભાઈ શાહને માનદ્દ અધ્યેતા પદ(ફેલોશીપ)ના પ્રતિક રૂપે એક સ્મૃિતચિન્હ અર્પણ કર્યું અને તેમનું તથા અદમ ટંકારવીનું શાલ અર્પણ કરી સ્વાગત કર્યું. આજ સુધીમાં અકાદમીએ રઘુવીર ચૌધરી જેવા ગુજરાતી ક્ષેત્રે મહત્ત્વનું પ્રદાન કરી ચુકેલા અનેક લેખક-કવિઓને માનદ્દ અધ્યેતાપદથી નવાજ્યા છે, જેમાં હવે પ્રકાશભાઈ શાહનું નામ ઉમેરાયું. પરિષદના તમામ વક્તાઓને ફૂલોના હાર પહેરાવવાને બદલે દર્શકનાં પુસ્તકો આપવામાં આવ્યાં, જે અનુકરણીય છે.